《寄谢新安丰守胡达孝见遗近诗一轴便呈甘叔异章梦与》
宋代·赵蕃

向子识损益，扬雄爱清静。我行萧滩上，二宅驾辄命。

而于酬唱中，又得胡安丰。诗作文选体，字有眉山踪。

扫门今已后，倾盖非敢望。谈间问先世，盖乃丈人行。

归州片时程，乃复来高轩。从容仅数刻，倾倒贻百篇。

平生嗜江山，到处须著语。及兹足漫摇，久乃舌自拄。

时惟桂林掾，与彼新喻丞。俱以行卷来，暴富如不胜。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。